Via lliure a la rehabilitació del barri Ave Maria d'Alaquàs
19/11/2008

# Via lliure a la rehabilitació del barri Ave Maria d'Alaquàs

*   19/11/2008
*   [Imprimir](#)
*   Compartir
*    https://www.alaquas.org/documento.asp?id\_do=11084

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11084%2F0&title=Ajuntament%20d%27Alaqu%C3%A0s.%20Premsa.Via%20lliure%20a%20la%20rehabilitaci%C3%B3%20del%20barri%20Ave%20Maria%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11084/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11084/19112008barrio_ave_maria_Form_4.jpg)](https://www.alaquas.org/ficheros/documentos/2008/2/11084/19112008barrio_ave_maria_Form_10.jpg "<a href='https://www.alaquas.org/ficheros/documentos/2008/2/11084/19112008barrio_ave_maria_Form_10.jpg' target=_blank><i class='fa fa-external-link' aria-hidden='true'></i>.Via lliure a la rehabilitació del barri Ave Maria d'Alaquàs</a>")

La Direcció General de Vivenda i Projectes Urbans declara àrea de rehabilitació aquesta zona

El barri Ave Maria d'Alaquàs es rehabilitarà en dates pròximes. Es tracta d'una actuació que requerirà d'una inversió aproximada d'un milió d'euros i que servirà per a restaurar les façanes i tractar les humitats que presenten els edificis d'aquesta zona.

Així ho ha anunciat hui l'Alcalde d'Alaquàs, Jorge Alarte, en presència de la Regidora d'Urbanisme, Eva Martínez, després d'estudiar la resolució emesa per la Direcció General de Vivenda i Projectes Urbans on es declara àrea de rehabilitació al barri Ave Maria d'Alaquàs, consideració per la qual aquesta zona rebrà les ajudes econòmiques pertinents per a escometre la recuperació de 45 edificis.

Es tracta d'un conjunt de vivendes socials construïdes l'any 1949 per l'arquitecte Goerlich Lleó, qui va gaudir de gran prestigi en la seua època. Entre altres actuacions, va ser el responsable d'eixamplar el passeig de l'Albereda de la ciutat de València, va dissenyar la seu del Banc de València del carrer de les Barques i el mercat d'Abastos.

A Alaquàs, Lleó va deixar la seua empremta en el barri Ave Maria, que se situa entre l'avinguda Blasco Ibáñez, una de les artèries principals d'Alaquàs, i els carrers Castell i Benito Montalt. El barri es compon de dues files de vivendes adossades de dues altures que conformen una illa compacta.

El passat 22 de novembre de 2007 es va aprovar definitivament i per unanimitat el Pla de Reforma Interior que va permetre als veïns iniciar les obres de rehabilitació interior. A més, es va sol·licitar de la Direcció General de Vivenda i Projectes Urbans la declaració de àrea de rehabilitació. Amb la resolució positiva, es compleix el compromís de l'Alcalde d'Alaquàs, Jorge Alarte, qui va prometre que ajudaria als veïns del barri.

El Pla General d'Ordenació Urbana de 1991 va deixar aquestes vivendes fora d'ordenació, al no estar alineades amb la resta de construccions de l'avinguda Blasco Ibáñez. Amb la rehabilitació, es donarà resposta als interessos dels veïns que desitjaven restaurar les vivendes mantenint la seua fisonomia.

Cal recordar que l'Ajuntament d'Alaquàs, amb l'objectiu de promoure la rehabilitació de l'iniciativa privada, realitzarà bonificacions en les taxes i impostos municipals per rehabilitació i ocupació de vials que oscil·laran entre el 50% i el 95%.